CELEX: 62013CN0503
Language: et
Date: 2013-09-19 00:00:00
Title: Kohtuasi C-503/13: Eelotsusetaotlus, mille on esitanud Bundesgerichtshof (Saksamaa) 19. septembril 2013 — Boston Scientific Medizintechnik GmbH versus AOK Sachsen-Anhalt

30.11.2013   
            
            
               ET
            
            
               Euroopa Liidu Teataja
            
            
               C 352/8
            
         Eelotsusetaotlus, mille on esitanud Bundesgerichtshof (Saksamaa) 19. septembril 2013 — Boston Scientific Medizintechnik GmbH versus AOK Sachsen-Anhalt
   (Kohtuasi C-503/13)
   2013/C 352/14
   Kohtumenetluse keel: saksa
   
      Eelotsusetaotluse esitanud kohus
   
   Bundesgerichtshof
   
      Põhikohtuasja pooled
   
   
      Kostja ja kassatsioonkaebuse esitaja: Boston Scientific Medizintechnik GmbH
   
      Hageja ja vastustaja kassatsioonimenetluses: AOK Sachsen-Anhalt
   
      Eelotsuse küsimused
   
   
               1.
            
            
               Kas nõukogu 25. juuli 1985. aasta direktiivi 85/374/EMÜ liikmesriikide tootevastutust käsitlevate õigus- ja haldusnormide ühtlustamise kohta (1) artikli 6 lõiget 1 tuleb tõlgendada nii, et kui tegemist on inimorganismi siiratud meditsiinitootega (käesoleval juhul südamestimulaatoriga), on see toode puudusega juba siis, kui samasse tootegruppi kuuluvatel seadmetel on märkimisväärselt suur rikke ilmnemise risk, kuigi konkreetsel juhul siiratud seadmel ei ole puudust tuvastatud?
            
         
               2.
            
            
               Kui vastus esimesele küsimusele on jaatav, siis:
               kas kõnealuse toote eemaldamise ja muu südamestimulaatori siirdamise operatsiooni kulud on tervisekahjustuse põhjustatud kahju direktiivi 85/374 artikli 1 ja artikli 9 esimese lause punktia tähenduses?
            
         
      (1)  EÜT L 210, lk 29.